sagorsarker/bangla-wikipedia huggingface dataset:
কুন-দ্গা'-দ্পাল-ল্দান

কুন-দ্গা'-দ্পাল-ল্দান () (১৪৫৭-১৫৪০) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () ষষ্ঠ প্রধান ছিলেন।
কুন-দ্গা'-দ্পাল-ল্দান ১৪৫৭ খ্রিষ্টাব্দে মধ্য তিব্বতের ন্যাং-স্তোদ () নামক স্থানে জন্মগ্রহণ করেন। শিক্ষালাভের শেষে তিনি খাম্স অঞ্চলে অবস্থিত ল্দান-ছোস-'খোর () বৌদ্ধবিহারের প্রধানের দায়িত্ব লাভ করেন। ১৫১৪ খ্রিষ্টাব্দে নামক কুন-দ্গা'-দ্পাল-বা () নামক ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () পঞ্চম প্রধানের মৃত্যু হলে পাঁচ বছর ধরে ঐ পদ খালি থাকে। এই পদের জন্য কুন-দ্গা'-দ্পাল-ল্দান আবেদন করলে প্রথমে প্রত্যাখ্যাত হন কারণ সেই সময় খাম্স অঞ্চলে অবস্থিত অন্যান্য বৌদ্ধবিহারের প্রধানেরা স্থানীয় কোন পণ্ডিতকে ঐ পদে অধিষ্ঠিত করতে চাইছিলেন। যাই হোক, ১৫১৯ খ্রিষ্টাব্দে তিনি এই বৌদ্ধবিহারের ষষ্ঠ প্রধানের দায়িত্ব গ্রহণ করেন ও এই পদে তিনি বাইশ বছর থাকেন। এই সময় তিনি এই বিহারের জন্য ত্সোং-খা-পা-ব্লো-ব্জাং-গ্রাগ্স-পার একটি স্বর্ণমূর্তি, স্বর্ণখচিত থাংকায় মঞ্জুশ্রীর চিত্র এবং যমান্তকের মূর্তি নির্মাণ করান।
কুন-দ্গা'-ব্লো-গ্রোস (চামদো ত্রিরাব)

কুন-দ্গা'-ব্লো-গ্রোস () (১৪৮৩-১৫৬৬) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () সপ্তম প্রধান ছিলেন।
কুন-দ্গা'-ব্লো-গ্রোস ১৪৮৩ খ্রিষ্টাব্দে তিব্বতের খাম্স অঞ্চলের ত্শা-বা () নামক স্থানে জন্মগ্রহণ করেন। ১৫৪৩ খ্রিষ্টাব্দে তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () সপ্তম প্রধানের পদে দায়িত্ব নিতে অনুরোধ করা হলে তিনি তা গ্রহণ করেন। যদিও বিভিন্ন কারণে মতানৈক্যের জন্য তিনি মাত্র তিন বছর পরেই এই বিহার ছেড়ে খ্যুং-পো () নামক স্থানে থাকেন। তার উল্লেখযোগ্য শিষ্য ছিলেন শেস-রাব-দ্বাং-পো (), যিনি পরবর্তীকালে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের দশম প্রধান হিসেবে দায়িত্ব পালন করেন।
ভবন (দর্শন)

ভবন () একটি পরিবর্তনশীলতা-সমর্থক দার্শনিক শব্দবিশ্ব। এর উদ্গাতা হলেন সক্রেটিস-পূর্ব গ্রিক দার্শনিক হেরাক্লিটাস যা ইলিয়াটিকস মতবাদের বিরোধী একটি দর্শনমত।
হিরাক্লিটাস "ভবন" সম্পর্কে বিষদ আলোচনা করেছেন। এবং পরবর্তীতে তিনি "পরমাণু আন্দোলন" বিষয়েও ভবন সম্পর্কে বক্তব্য রাখেন।
হিরাক্লিটাসের মতে, গতি ও পরিবর্তনই সত্য। জগতের সবকিছুই পরিবর্তনশীল। কোনো কিছুই স্থির নয়। প্রত্যেক বস্তুই পরিবর্তন ও রূপান্তরের মধ্য দিয়ে নিত্য রূপ ও আকার ধারণ করছে। তার মতে, “একই নদীতে দু’বার গোসল করা অসম্ভব। এমনকি একবারও সম্ভব নয়। কারণ, স্রোতের অংশ বিশেষ স্পর্শ করার পূর্বেই সে স্রোত বাহিত হয়ে যায়”। সৃষ্টিনিয়মও অনুরূপ। পলকে-পলকে প্রলয় ঘটছে। দু’মুহূর্তের অবস্থা এক হতে পারে না। সবকিছু নিত্য চঞ্চল, বহমান ও পরিবর্তনশীল। একই সূর্য প্রতিদিন উদয় হয় না, অস্তও যায় না। প্রতিদিন নিত্য-নতুন সূর্যের উদয় হয়। নদীর উত্তাল তরঙ্গ মুহূর্তে-মুহূর্তে পরিবর্তিত হচ্ছে।
দ্গে-'দুন-ব্ক্রা-শিস

দ্গে-'দুন-ব্ক্রা-শিস () (১৪৮৬-১৫৫৭) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () অষ্টম প্রধান ছিলেন।
কুন-দ্গা'-ব্লো-গ্রোস ১৪৮৩ খ্রিষ্টাব্দে মধ্য তিব্বতের ন্যাং-স্তোদ () অঞ্চলের 'ব্রোং-র্ত্সে () নামক স্থানে জন্মগ্রহণ করেন। দ্বিতীয় দলাই লামা দ্গে-'দুন-র্গ্যা-ম্ত্শো (), মার-স্তোন-ত্শুল-খ্রিম্স-রিন-ছেন (), পান-ছন-ঙ্গো-ম্ত্শার-র্গ্যা-ম্ত্শো () প্রভৃতি বৌদ্ধ পণ্ডিতেরা তার উল্লেখযোগ্য শিক্ষক ছিলেন। তিনি গ্যুতো তন্ত্র মহাবিদ্যালয়ে তন্ত্র শিক্ষালাভ করেন। তন্ত্রবিদ্যায় তার পাণ্ডিত্যের জন্য তাকে গ্সাং-ব্দাগ () উপাধি লাভ করেন। এরপর তিনি ম্গো-য়ুল () ও ল্হো-ছোস-খ্রি-থাং () নামক বৌদ্ধবিহারগুলিতে প্রধানের দায়িত্ব পালন করেন। ১৫৪৬ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () অষ্টম প্রধানের পদে দায়িত্ব গ্রহণ করেন। ১৫৫০ খ্রিষ্টাব্দে তিনি থুব-ব্স্তান-'দ্জাম-গ্লিং-র্গ্যান-গ্চিগ-ব্ক্রা-শিস-'ও-বার () নামক একটি বিশালাকার মূর্তি নির্মাণ শুরু করান, যা শেষ হতে আট বছর লেগে যায়। তার উল্লেখযোগ্য শিষ্য ছিলেন তৃতীয় দলাই লামা।
মি-গ্যো-বা-গ্ঝোন-নু-ব্লো-গ্রোস

মি-গ্যো-বা-গ্ঝোন-নু-ব্লো-গ্রোস () (১৪৯৭-১৫৬৪) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () নবম প্রধান ছিলেন।
মি-গ্যো-বা-গ্ঝোন-নু-ব্লো-গ্রোস ১৪৯৭ খ্রিষ্টাব্দে তিব্বতের 'আর-'আউর-ল্তাগ-ল্দেম-গ্শিস () নামক স্থানে জন্মগ্রহণ করেন। তিনি দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয়ে শিক্ষালাভ করেন। এই সময় তার উল্লেখযোগ্য শিক্ষক ছিলেন দ্বিতীয় দলাই লামা ও তৃতীয় পাঞ্চেন লামা। ১৫৫৩ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () নবম প্রধানের পদে দায়িত্ব গ্রহণ করেন। তার সময়কালে এই বিহারে ধর্মীয় রীতিনীতি পালনের দিকে নজর দেওয়া হয় এবং তিব্বতী ও ভারতীয় পুঁথিগুলির পঠনপাঠনে নজর দেওয়া হয়। আট বছর পরে তিনি এই পদ থেকে অবসর নেন ও তার শিষ্য শেস-রাব-দ্বাং-পোকে পরবর্তী প্রধান হিসেবে নির্বাচিত করেন। তিনি বেশ কিছু গ্রন্থ রচনা করেন, যার মধ্যে উল্লেখযোগ্য হল ফার-ফ্যিন-গ্যি-স্প্যি-দোন () নামক প্রজ্ঞাপারমিতার টীকাভাষ্য।
পৃথিবীর বিস্ময় (দ্ব্যর্থতা নিরসন)

পৃথিবীর বিস্ময় বিভিন্ন যুগের উল্লেখযোগ্য প্রাকৃতিক ও মানুষের তৈরি নির্মাণের প্রণীত একটি তালিকা।
পৃথিবীর বিস্ময় আরও উল্লখে করতে পারে:
স্টিয়ান ফন জিল

স্টিয়ান ফন জিল (জন্ম: ১৯ সেপ্টেম্বর, ১৯৮৭) কেপটাউনে জন্মগ্রহণকারী দক্ষিণ আফ্রিকান ক্রিকেটার। দক্ষিণ আফ্রিকার ঘরোয়া ক্রিকেটে কেপ কোবরাজ দলে খেলছেন। বামহাতি ব্যাটসম্যান ফন জিল ডানহাতে মিডিয়াম পেস বোলিংয়েও পারদর্শী। এসএএ প্রভিন্সিয়াল চ্যালেঞ্জ প্রতিযোগিতায় বোল্যান্ড ক্রিকেট দলের হয়ে কেই দলের বিপক্ষে ক্রিকেটে অভিষেক ঘটে তার। সীমিত ওভারের খেলায় সাধারণতঃ গ্রেইম স্মিথ অথবা রবিন পিটারসনের অনুপস্থিতিতে ব্যাটিং উদ্বোধন করতে নামেন ও ব্যাপক সফলতা পেয়েছেন। হার্শেল গিবস তার প্রিয় ক্রিকেটারের তালিকায় রয়েছেন।
দক্ষিণ আফ্রিকা দলের নতুন অধিনায়ক হাসিম আমলা’র প্রথম সফরে শ্রীলঙ্কায় অনুষ্ঠিত টেস্ট সিরিজে তিনি ও অফ-স্পিনার ডেন পাইত টেস্ট দলের নতুন সদস্যরূপে অন্তর্ভুক্ত হন। কিন্তু শ্রীলঙ্কা ক্রিকেট দলের বিপক্ষে তিনি কোন খেলার জন্য প্রথম একাদশে স্থান পাননি।
১৭ ডিসেম্বর, ২০১৪ তারিখে ওয়েস্ট ইন্ডিজ সফরে অনুষ্ঠিত ৩-টেস্ট সিরিজের ১ম টেস্টে দক্ষিণ আফ্রিকার পক্ষে তার টেস্ট অভিষেক ঘটে।
ইন্ডিয়ানা বিশ্ববিদ্যালয়

ইন্ডিয়ানা বিশ্ববিদ্যালয় একটি বহু-কাম্পাসের সরকারি বিশ্ববিদ্যালয় ইন্ডিয়ানা, আমেরিকায় অবস্থিত। ইন্ডিয়ানা বিশ্ববিদ্যালয়ে মোট ছাত্র ১১০,০০০ জনের বেশি, যার মধ্যে ইন্ডিয়ানা বিশ্ববিদ্যালয়- ব্লুমিংটন প্রায় ৪৩,০০০ এবং ইন্ডিয়ানা বিশ্ববিদ্যালয় - পুরদু বিশ্ববিদ্যালয় ইন্ডিয়ানাপলিস (IUPUI) এ ছাত্র প্রায় ৩১,০০০। 
দুই মূল ক্যাম্পাসের বাইরে আরও ছয়টি ছোট ক্যাম্পাস ও তিনটি কেন্দ্র/সম্প্রসারণ ইন্ডিয়ানা জুড়ে ছড়িয়ে আছে।
ছোট ক্যাম্পাসগুলি হল -
কেন্দ্র/সম্প্রসারণগুলি হল -
ন্যাশনাল এসোসিয়েশন অব কলেজ ও বিশ্ববিদ্যালয়ের বিজনেস অফিসার (NACUBO)-এর হিসাবে ইন্ডিয়ানা বিশ্ববিদ্যালয় ও সহযোগী প্রতিষ্ঠানে বৃত্তি প্রদানের পরিমাণ ১৫৭ কোঁটি ডলারেরও বেশি। 
ইন্ডিয়ানা বিশ্ববিদ্যালয়ে তিন ধরনের মেডেল দিয়ে পুরস্কৃত করা হয়। 
ইন্ডিয়ানা বিশ্ববিদ্যালয়ে শিক্ষকদেরও পুরস্কার দেয়া হয়।
আন্দের এরেরা

আন্দের এরেরা আগুয়েরা (জন্ম ১৪ আগস্ট ১৯৮৯) একজন স্পেনীয় পেশাদার ফুটবলার যিনি প্রিমিয়ার লিগ ক্লাব ম্যানচেস্টার ইউনাইটেডে ও স্পেনের বয়সভিত্তিক দলে একজন সেন্ট্রাল মিডফিল্ডার হিসেবে খেলে থাকেন।
বিলবাওয়ে জন্মানো এরেরা তার প্রাথমিক ফুটবল দীক্ষা পান রিয়াল জারাগোযা ক্লাব থেকে যাদের হয়ে দ্বিতীয় বিভাগে তার অভিষেক ঘটে। ঐ মৌসুমে তিনি তাদের হয়ে ১৯ খেলায় মাঠে নামেন এবং জারাগোজাকে লা লিগায় ফিরিয়ে আনতে কার্যকরী ভূমিকা পালন করেন। ২৯ আগস্ট ২০০৯ সালে বিরুদ্ধে তার লা লিগায় অভিষেক ঘটে।
২০০৯-১০ লা লিগা মৌসুমে এরেরা তার দলের সবচেয়েয় বেশি ব্যবহৃত খেলোয়াড়দের মধ্যে অন্যতম ছিলেন এবং তার নৈপুণ্য দলের লা লিগায় অবস্থান সমুন্নত রাখতে ভূমিকা পালন করে। ঐ বছরের ৬ ডিসেম্বর তিনি আরসিডি মালাকোরার বিরুদ্ধে দলের হয়ে তার প্রথম গোল করেন যদিও তার দল ঐ খেলায় ১-৪ গোলে পরাজিত হয়।
২০১০-১১ মৌসুমে এরেরা জারাগোজার হয়ে তার খেলা অব্যাহত রাখেন।
চার্লস উইলকিন্স

স্যার চার্লস উইলকিন্স () কেএইচ, ডিসিএল, এফআরএস (১৭৪৯ – মে ১৩, ১৮৩৬), ছিলেন একজন ইংরেজ মুদ্রাকর, প্রাচ্য ভাষাবিদ এবং কলকাতার এশিয়াটিক সোসাইটির প্রতিষ্ঠাতা-সদস্য। তিনি বাংলা এবং ফরাসি মুদ্রাক্ষরের অধুনিক আকৃতির উদ্ভাবক। পঞ্চানন কর্মকার সহযোগে, ইংরেজি ভাষায় প্রথম মুদ্রাক্ষরে "ভগবত গীতা" অনুবাদ করেন তিনি। ১৭৮৮ সালে, উইলকিন্স রয়েল সোসাইটির সদস্য নির্বাচিত হন।
চার্লস উইলকিন্স, ১৭৪৯ সালে সোমারসেটের ফ্রোম অঞ্চলে জন্ম নেন। একজন মুদ্রক হিসেবে প্রশিক্ষণ নিয়েছিলেন। ১৭৭০ সালে তিনি ভারতে চলে আসেন এবং পরবর্তীতে মুদ্রক ও লেখক হিসেবে ইস্ট ইন্ডিয়া কোম্পানিতে যোগ দেন। মালদহে কর্মরত থাকাকালীনসময়ে তিনি বাংলা, সংস্কৃত এবং ফরাসি ভাষায় পারদর্শিতা অর্জন করেন। বাংলা মুদ্রণের প্রথম ছাঁদ-নকশা তৈরির ক্ষেত্রে ঘনিষ্ঠভাবে জড়িত ছিলেন তিনি।১৭৭৯ সালে তিনি প্রাশ্চাত্য অধিবাসীদের ব্যবহারের জন্যে "অ্যা গ্রামার অব সংস্কৃত ল্যাঙ্গুয়েজ" রচনা করেন। কলকাতায় অবস্থানকালে তিনি গভর্নর জেনারেল ওয়ারেন হোস্টংস্-এর পৃষ্ঠপোষকতা অর্জন করেন। পরবর্তিতে স্থানীয় পণ্ডিতদের সহোযোগিতায় তিনি প্রথম ইয়োরোপিয় হিসেবে প্রাচ্য পান্ডুলিপি, উৎকীর্ণলিপি সংগ্রহ করেন এবং পাঠোদ্ধার ও অনুবাদের প্রচেষ্টা চালান। সংস্কৃত লিপির বিশদ ব্যাখ্যা করার ক্ষেত্রে তার প্রথম সার্থক প্রয়াস ছিল ১৭৮৫ সালে দিনাজপুরে পাল বংশীয় রাজা নারায়ণপালের বাদল-স্তম্ভ লিপির পাঠোদ্ধার। পরবর্তীকালে বিহারের বারাবার পাহাড়ের গুহায় প্রাপ্ত মৌখরী লিপি তাকে গুপ্ত শাসকদের লিপির পাঠোদ্ধারে সহায়তা করে। ১৭৮৫ সালে তিনি ওয়ারেন হেস্টিংসের পৃষ্ঠপোষকতায় এবং পণ্ডিত পঞ্চানন কর্মকারের সহায়তায় ইংরেজি ভাষায় প্রথম "ভগবত গীতা" অনুবাদ করেন। মূলত উইলকিন্স বাংলা ও ফারসি ভাষায় মুদ্রণের জন্য ছাপাখানা স্থাপনের ক্ষেত্রে পথিকৃৎ হিসেবে মুদ্রণ ও পুস্তক প্রকাশে এক বিপ্লব সাধন করতে সমর্থ হয়েছিলেন। ফলে ১৭৭৮ সালে বাংলা বর্ণমালার মুদ্রাক্ষর দ্বারা প্রথম ন্যাথানিয়েল ব্র্যাসি হ্যালহেডের "অ্যা গ্রামার অব দ্য বেঙ্গল লেঙ্গুয়েজ" বই মুদ্রিত হয়। হ্যালহেড উক্ত বইয়ের ভুমিকায় উইলকিন্সের প্রতি কৃতজ্ঞতা প্রকাশ করেন। হ্যালহেডের ভাষ্যমতে বইটি প্রকাশনায় উইলকিন্স ধাতুবিদ্যা বিশারদের নানাবিধ কাজ, যেমন নকশা খোদাইকারক, মুদ্রাক্ষর ঢালাইকর ও মুদ্রাকরের কাজের দায়িত্ব নিজেই গ্রহণ করেন।
পিটার ক্লাইভ সারনাক

পিটার ক্লাইভ সারনাক একজন দক্ষিণ আফ্রিকান-মার্কিন গণিতবিদ।
সারনাক ১৯৫৩ সালের ১৮ ডিসেম্বর জোহানেসবার্গ এ জন্মগ্রহণ করেন। ইউনিভার্সিটি অব উইটওয়াটারস্র্যান্ড থেকে ১৯৭৫ সালে বিএসসি ডিগ্রি অর্জন করেন। তিনি ১৯৮০ সালে স্ট্যানফোর্ড বিশ্ববিদ্যালয় থেকে পল জোসেফ কোহেন এর অধীনে পিএইচডি ডিগ্রি অর্জন করেন।
রবিন স্মিথ

রবিন আর্নল্ড স্মিথ (; জন্ম: ১৩ সেপ্টেম্বর, ১৯৬৩) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত সাবেক ও বিখ্যাত ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম ব্যাটসম্যান রবিন স্মিথ ১৯৮৮ থেকে ১৯৯৬ সময়কালে টেস্ট ও একদিনের আন্তর্জাতিকে অংশগ্রহণ করেছেন।
প্রথম-শ্রেণীর ক্রিকেটে নাটাল, কাউন্টি ক্রিকেটে হ্যাম্পশায়ার ও মেরিলেবোন ক্রিকেট ক্লাবে খেলেছেন তিনি।
"জজ" বা "জাজি" ডাকনামে পরিচিত ছিলেন স্মিথ। শৈশবেই বিচারক হবার আকাঙ্ক্ষা থেকে তার চুল লম্বা রাখতে শুরু করেন বলেই এ নামকরণ হয়। তার বড় ভাই ক্রিস স্মিথের ন্যায় তিনিও দক্ষিণ আফ্রিকার বর্ণবাদবৈষম্যনীতির কারণে আন্তর্জাতিক ক্রিকেট অঙ্গনে নিজ দেশের হয়ে খেলা থেকে বঞ্চিত হয়েছেন। ফলশ্রুতিতে তার ইংরেজ পিতা-মাতার পরিচয়ে ইংল্যান্ডের পক্ষে খেলার সুযোগ পান।
১৯৮৮ সালের শিরোপা জয়ের পর হ্যাম্পশায়ার দল ১৯৯২ সালে পুনরায় বেনসন এন্ড হেজেস কাপের শিরোপা পায়। লর্ডসের চূড়ান্ত খেলায় তারা কেন্টকে ৪১ রানে পরাজিত করে। দলের এ সাফল্যে রবিন স্মিথের দায়িত্বশীল ৯০ রান এবং ম্যালকম মার্শাল ও শন উদালের তিন উইকেটপ্রাপ্তি মুখ্য ভূমিকা পালন করেছিল।
১৯৮৮ থেকে ১৯৯৬ সময়কালের মধ্যে ইংল্যান্ডের হয়ে এগারোটি টেস্ট সিরিজ ও বিদেশে ছয়টি সিরিজে অংশগ্রহণ করেছেন স্মিথ। ফাস্ট বোলিংয়ের বিপক্ষে দারুণ লড়াকু মনোভাবের জন্য তিনি তার বিশেষ যোগ্যতার পরিচয় দিয়েছেন। বিশেষ করে তিনি বলকে স্কয়ার-কাট করতেন সাবলীল ভঙ্গীমায়। ১৯৮৮ সালে হেডিংলিতে অনুষ্ঠিত টেস্টের মাধ্যমে তার অভিষেক ঘটে। দক্ষিণ আফ্রিকান বংশোদ্ভূত সহ-খেলোয়াড় অ্যালান ল্যাম্বকে সাথে নিয়ে শতরানের জুটি গড়েন। ঐ সময়ের টেস্ট পরাশক্তি হিসেবে বিবেচিত ওয়েস্ট ইন্ডিজের ফাস্ট বোলারদের দাপুটে প্রভাবে অল্প কয়েকটি সেঞ্চুরির একটি ছিল এটি। পরবর্তী গ্রীষ্মে ১৯৮৯ মৌসুমে অনুষ্ঠিত অ্যাশেজ সিরিজে অস্ট্রেলিয়ার বিপক্ষে তিনি দু’টি শতক করেন। ট্রেন্ট ব্রিজের দ্বিতীয় শতকটি তিন উইকেট পতনের পর হয়। তিনি বেশকিছু আক্রমণাত্মক শট খেলেন; বিশেষ করে মার্ভ হিউজের উপর ৪-০-৩৮-০ চড়াও হন।
ব্রায়ান লারা’র রেকর্ড সৃষ্টিকারী ৩৭৫ রানের জবাবে অ্যান্টিগুয়ায় অনুষ্ঠিত ওয়েস্ট ইন্ডিজের বিপক্ষে তিনি তার সর্বোচ্চ টেস্ট রান ১৭৫ সংগ্রহ করেন। ফাস্ট বোলারদের উপর রাজত্ব, আক্রমণাত্মক বোলিংয়ে স্বাচ্ছন্দ্যে খেললেও তুলনামূলকভাবে ধীরগতির বোলিং বিশেষ করে শেন ওয়ার্নের বিপক্ষে তিনি মোটেও সুবিধা করতে পারেননি।
২০০৩ সালে রবিন স্মিথ দীর্ঘ ২৩ বছর ক্লাব থেকে সকল স্তরের ক্রিকেট খেলা থেকে নিজেকে বিরত রাখার কথা ঘোষণা করেন।
ছোস-র্জে-ঙ্গাগ-দ্বাং

ছোস-র্জে-ঙ্গাগ-দ্বাং () (১৫২৫-১৫৯১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ল্চাগ্স-রা-স্প্রুল-স্কু () উপাধিধারী বৌদ্ধ লামা ছিলেন।
ছোস-র্জে-ঙ্গাগ-দ্বাং ১৫২৫ খ্রিষ্টাব্দে তিব্বতের কোংপো অঞ্চলে জন্মগ্রহণ করেন। তিনি সাংস-র্গ্যাস-দ্পাল () নামক দ্বিতীয় 'ফাগ্স-পা-ল্হা () উপাধিধারী বৌদ্ধ লামার নিকট শিক্ষালাভ করেন।১৫৫০ খ্রিষ্টাব্দে তিনি সাংস-র্গ্যাস-দ্পালের সঙ্গে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () যাত্রা করেন, যেখানে সাংস-র্গ্যাস-দ্পাল এবং দ্গে-'দুন-ব্ক্রা-শিস () নামক বিহারের অষ্টম প্রধান তাকে ভিক্ষুর শপথ প্রদান করেন। পরবর্তীকালে তিনি দক্ষিণ খাম্স অঞ্চলে অবস্থিত স্পো-বো-ছু-ম্দো (), ল্হো-ছোস-খ্রি-থাং (), সুম-র্দ্জোং (), ল্চাগ্স-র্তা-ম্দা'-ঝিং () প্রভৃতি বৌদ্ধবিহারের দায়িত্ব পালন করেন। সাংস-র্গ্যাস-দ্পালের মৃত্যুর পর তিনি তার বহু স্বর্ণমূর্তি নির্মাণ করান, যা স্পো-বো-ছু-ম্দো () প্রতিষ্ঠিত করা হয়। এছাড়া তিনি ল্হো-ছোস-খ্রি-থাং () বৌদ্ধবিহারে গৌতম বুদ্ধ ও দ্বিতীয় দলাই লামা, ফান-ব্দে () বৌদ্ধবিহারে হেরুকা ও দ্রেপুং বৌদ্ধবিহারে যমান্তকের মূর্তি নির্মাণ করান।
ঙ্গাগ-দ্বাং-ছোস-'ব্যোর-ব্জাং-পো

ঙ্গাগ-দ্বাং-ছোস-'ব্যোর-ব্জাং-পো () (১৫৯৫-১৬০৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ল্চাগ্স-রা-স্প্রুল-স্কু () উপাধিধারী বৌদ্ধ লামা ছিলেন।
ঙ্গাগ-দ্বাং-ছোস-'ব্যোর-ব্জাং-পো ১৫৯৫ খ্রিষ্টাব্দে তিব্বতের কোংপো অঞ্চলের লোং-পো-স্তোদ-পা () নামক স্থানে জন্মগ্রহণ করেন। শৈশবে ছোস-র্জে-ঙ্গাগ-দ্বাং () নামক দ্বিতীয় ল্চাগ্স-রা-স্প্রুল-স্কু () উপাধিধারী বৌদ্ধ লামার পুনর্জন্ম রূপে চিহ্নিত করার পর তাকে ব্ক্রা-শিস-ছোস-লুং () বৌদ্ধবিহারে নিয়ে যাওয়া হয়। তিনি ম্থোং-বা-দোন-ল্দান () নামক তৃতীয় 'ফাগ্স-পা-ল্হা () উপাধিধারী বৌদ্ধ লামার নিকট শিক্ষালাভ করেন। ১৬০৪ খ্রিষ্টাব্দ থেকে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () বসবাস শুরু করেন যেখানে ১৬০৬ খ্রিষ্টাব্দে তার মৃত্যু ঘটে।
ল্হা-দ্বাং-ছোস-ক্যি-র্গ্যাল-ম্ত্শান

ল্হা-দ্বাং-ছোস-ক্যি-র্গ্যাল-ম্ত্শান () (১৫৩৭-১৬০৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () দ্বাদশ প্রধান ছিলেন।
ল্হা-দ্বাং-ছোস-ক্যি-র্গ্যাল-ম্ত্শান ১৫৩৭ খ্রিষ্টাব্দে তিব্বতের খাম্স অঞ্চলের শুগ্স-ফুগ () নামক স্থানে জন্মগ্রহণ করেন। জন্মের পর তার নাম রাখা হয় ছোস-স্ক্যোংস-ম্গোন-পো ()। তার পিতার নাম ছিল দ্কোন-ম্ছোগ-র্গ্যাল-পো () এবং মাতার নাম ছিল আ-স্রিদ ()।
চৌদ্দ বছর বয়সে তাকে ছোস-ক্যি-র্গ্যাল-ম্ত্শান () নামক ষষ্ঠ দ্গা'-ল্দান-খ্রি-পার পুনর্জন্ম রূপে চিহ্নিত করা হয় এবং স্গার () বৌদ্ধবিহারে তাকে শিক্ষার্থীর শপথ প্রদান করে নতুন নাম রাখা হয় ল্হা-দ্বাং-ছোস-ক্যি-র্গ্যাল-ম্ত্শান। এই সময় তিনি সাংস-র্গ্যাস-দ্পাল () নামক দ্বিতীয় 'ফাগ্স-পা-ল্হা () উপাধিধারী বৌদ্ধ লামা এবং দ্গে-'দুন-ব্ক্রা-শিস () নামক ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () অষ্টম প্রধান তার অন্যতম শিক্ষক ছিলেন। এরপর তিনি মধ্য তিব্বত যাত্রা করে তৃতীয় দলাই লামার নিকট সূত্র অ তন্ত্র শিক্ষালাভ করেন। তিনি দ্গা'-ল্দান বৌদ্ধবিহার দ্গে-লেগ্স-দ্পাল-ব্জাং নামক একুশতম দ্গা'-ল্দান-খ্রি-পার নিকট হতে ভিক্ষুর শপথ এবং হেরুকা, যমান্তক, গুহ্যসমাজতন্ত্র প্রভৃতি তন্ত্র সম্বন্ধে শিক্ষালাভ করেন।
মধ্য তিব্বতে এগারো বছর ধরে শিক্ষালাভের শেষে তিনি খাম্স অঞ্চলে অবস্থিত ম্দো-স্ঙ্গাগ্স-দার-র্গ্যাস-গ্লিং () বৌদ্ধবিহারের প্রধানের দায়িত্ব পালন করেন। এই সময় তিনি এই বিহারে ত্সোং-খা-পা-ব্লো-ব্জাং-গ্রাগ্স-পার স্বর্ণমূর্তি নির্মাণ করান। ১৫৮০ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () দ্বাদশ প্রধানের পদে দায়িত্ব গ্রহণ করেন। ১৫৮১ খ্রিষ্টাব্দে তিনি তৃতীয় দলাই লামাকে এই বিহারের প্রধানের দায়িত্ব নিতে অনুরোধ করলে তিনি তার অনুরোধে ছয় মাসের জন্য তৃতীয় দলাই লামা এই বিহারের প্রধানের দায়িত্ব পালন করেন। এই বিহারের প্রধান থাকাকালীন ল্হা-দ্বাং-ছোস-ক্যি-র্গ্যাল-ম্ত্শান অমিতায়ুসের বিশালাকার মূর্তি নির্মাণ করান। তিনি ম্থোং-বা-দোন-ল্দান () নামক তৃতীয় 'ফাগ্স-পা-ল্হা () উপাধিধারী বৌদ্ধ লামাকে ভিক্ষুর শপথ প্রদান করেন এবং তাকে ঐ বিহারের পরবর্তী প্রধান হিসেবে নির্নাচিত করেন।
'জাম-দ্ব্যাংস-ব্শেস-গ্ন্যেন

'জাম-দ্ব্যাংস-ব্শেস-গ্ন্যেন () (১৫০২-১৫৬৯) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () একাদশ প্রধান ছিলেন।
'জাম-দ্ব্যাংস-ব্শেস-গ্ন্যেন ১৫০২ খ্রিষ্টাব্দে তিব্বতের র্দ্জা-স্তোদ-স্প্যে-'দু-গ্রোং-মো-ছে-গ্যিং-থাং () নামক স্থানে জন্মগ্রহণ করেন। বারো বছর বয়স হলে কা-জ্লা-ছোস-র্জে-ল্হুন-গ্রুব-ব্জাং-পো () নামক বৌদ্ধ ভিক্ষু তাকে শিক্ষার্থীর শপথ প্রদান করেন। এরপর তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে শিক্ষালাভের জন্য ভর্তি হন। সেখানে কুন-দ্গা'-দ্পাল-ল্দান () নামক ঐ বিহারের ষষ্ঠ প্রধান তাকে শিক্ষাদান করেন। তিনি গুং-রু-ম্খান-ব্লো-গ্রোস-'ওদ-জের () নামক বৌদ্ধ ভিক্ষুর নিকট হতে ভিক্ষুর শপথ গ্রহণ করেন। ১৫৬৬ খ্রিষ্টাব্দে তিনি এই বিহারের একাদশ প্রধান হিসেবে দায়িত্ব লাভ করেন। ১৫৬৮ খ্রিষ্টাব্দে তিনি রু-জো () বৌদ্ধবিহার স্থাপন করেন।
আন্দ্রে ফ্লেচার

আন্দ্রে ডেভিড স্টিফন ফ্লেচার (জন্ম: ২৮ নভেম্বর, ১৯৮৭) গ্রেনাডার সেন্ট ডেভিড প্যারিশে জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম উদীয়মান খেলোয়াড় আন্দ্রে ফ্লেচার ডানহাতে ব্যাটিংয়ের পাশাপাশি মাঝে-মধ্যে উইকেট-রক্ষণের কাজেও সম্পৃক্ত রাখেন। ঘরোয়া ক্রিকেটে উইন্ডওয়ার্ড আইল্যান্ডের হয়ে খেলে থাকেন।
২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ ক্রিকেট দলে প্রতিনিধিত্ব করেন। এরপর ২০০৮ সালে ব্রিজটাউনে অনুষ্ঠিত ওয়েস্ট ইন্ডিজের বড়দের দলের হয়ে আন্তর্জাতিক ক্রিকেট অঙ্গনে অস্ট্রেলিয়ার বিপক্ষে টুয়েন্টি২০ ক্রিকেটে অভিষেক ঘটে তার। ২০০৯ সালের আইসিসি বিশ্ব টুয়েন্টি২০ প্রতিযোগিতায় মাত্র ৩২ বলে ৫৩ রান সংগ্রহ করলেও পরবর্তী ৭ ইনিংসে মাত্র ২১ রান তোলেন। তন্মধ্যে ৫ ইনিংসেই শূন্য রানে আউট হয়ে যান তিনি। কিন্তু, জুন-জুলাই, ২০১৪ সালে ওয়েস্ট ইন্ডিজ সফরে শ্রীলঙ্কার বিরুদ্ধে অনুষ্ঠিত দুই খেলার টুয়েন্টি২০ সিরিজে নিজেকে সঠিকমাত্রায় তুলে ধরেন ফ্লেচার। ১ম ও ২য় টুয়েন্টি২০ আন্তর্জাতিকে যথাক্রমে ৫২ ও ৬২ রান সংগ্রহ করেন। উভয় খেলায়ই তিনি ম্যান অব দ্য ম্যাচের পুরস্কারসহ ম্যান অব দ্য সিরিজ পুরস্কারও লাভ করেন।
ওয়েস্ট ইন্ডিজের তরুণ ব্যাটসম্যানদের মধ্যে আন্দ্রে ফ্লেচার তাদের মধ্যে একজন, যাদের প্রথম-শ্রেণীর অভিজ্ঞতা ছাড়াই আন্তর্জাতিক ক্রিকেটে ছুঁড়ে ফেলেছে। একটি শক্ত কৌশল সহ একজন টপ-অর্ডার ব্যাটসম্যান, ফ্লেচার তার প্রাথমিক আন্তর্জাতিক উপস্থিতিতে প্রতিশ্রুতিবদ্ধ লক্ষণ দেখিয়েছিলেন তবে তার চারপাশে মাঠে কী ঘটছে সে সম্পর্কে সচেতনতার অভাব ছিল একটি সমস্যা এবং তাকে একাধিকবার তার উইকেটের মূল্য দিতে হয়েছিল। তিনি 2008 সালে অস্ট্রেলিয়ার বিরুদ্ধে সীমিত ওভারের খেলার জন্য একটি ঘরোয়া মৌসুমে ডাক পেয়েছিলেন যেখানে তিনি তার প্রথম প্রথম-শ্রেণীর সেঞ্চুরি পোস্ট করেছিলেন, জ্যামাইকার বিপক্ষে তার দলের অন্যথায় হতাশাজনক ব্যাটিং প্রদর্শনে উইন্ডওয়ার্ড দ্বীপপুঞ্জের জন্য অপরাজিত 103 রান। ওয়েস্ট ইন্ডিজের একজন প্রাক্তন অনূর্ধ্ব-১৯ খেলোয়াড়, ফ্লেচার স্ট্যানফোর্ড 20/20-এ গ্রেনাডার হয়ে উইকেট কিপিং করেন এবং অ্যান্টিগায় উদ্বোধনী স্ট্যানফোর্ড সুপার সিরিজের সময় মিলিয়ন ডলার বিজয়ী ছিলেন।
স্বপ্ন (দ্ব্যর্থতা নিরসন)

স্বপ্ন ঘুমের সময়ের একধরনের মস্তিষ্কসৃষ্ট অভিজ্ঞতা।
স্বপ্ন আরও উল্লেখ করতে পারে:
সুরাকা বিন মালিক

সুরাকা ইবনে মালিক ছিলেন নবী মুহাম্মদ সাল্লালাহু আলাইহি ওয়া সাল্লাম এর একজন সাহাবী। তিনি কুরাইশ গোত্রের লোক ছিলেন। ইসলাম গ্রহণের পূর্বে তিনি মক্কা থেকে মদীনা হিজরতের পথে নবী মুহাম্মদ ও তার সঙ্গী আবু বকরের পিছু নিয়েছিলেন।
মক্কা থেকে মদীনা হিজরতের সময় নবী মুহাম্মদ ও তাঁর সঙ্গী আবু বকরকে পশ্চাদ্ধাবন করতে করতে সাওর পর্বতের গুহা পর্যন্ত গিয়ে যখন তাদের না ফিরে আসেন, তখন আবু জেহেল ঘোষণা দেন, যে মুহাম্মদকে এনে দিতে পারবে তাকে ১০০০ মাদী উট পুরস্কার দেবেন| এটা শুনে সুরাকা তাদের খোজে ঘোড়া নিয়ে বেরিয়ে পড়েন এবং তাঁদেরকে একসময় পেয়ে যান| কিন্তু তার ঘোড়া সেখানে কয়েকবার হোচট খেয়ে পড়ে যায় ভূমিতে ঘোড়ার পদচিহ্ন থেকে কুন্ডলি পাকিয়ে ধোয়া বের হতে থাকে| এই অলৌকিক ঘটনাকে সে মুহাম্মদের নবীসুলভ নিরাপত্তা লাভকারী নিদর্শন হিসেবে বিশ্বাস করতে বাধ্য হয়| সে নবীর কাছে গিয়ে তাকে বিশ্বাসের কথা জানায়| মুহাম্মদ তাকে পারস্যের তৎকালীন রাজা খসরুর হাতের পরিধেয় স্বর্ণের বালা পড়ানোর প্রতিশ্রুতি দিলে সুরাকা খুব খুশি হন| ফিরে যাবার পথে তিনি বেশ কয়েকজন মুহাম্মদের অনুসন্ধানকারী ঘোড়াসওয়ারীকে ফিরিয়ে দেন এই বলে যে, তিনি এই পথে ঘুরে এসেছেন এবং কাউকে দেখতে পান নি| 
ফিরে এসে তিনি এই ঘটনা আর কাওকে জানান নি, একমাত্র আবু জাহাল ছাড়া, এবং এই ঘটনা শুনে আবু জাহেল তাকে খুব তিরস্কার করেন|
মুহাম্মদের মৃত্যুর পর সুরাকা অত্যন্ত ব্যথিত ও আশাহত হয়ে পড়েন এই ভেবে যে নবী মুহাম্মদের দেওয়া বহু আকাঙ্খিত পারস্যের খসরুর বালা পরিধানের প্রতিশ্রুতি পূর্ণ না করেই মুহাম্মদ ইহধাম ত্যাগ করলেন এবং আশঙ্কা করলেন উক্ত প্রতিশ্রুতি আর কখনোই পূরণ হবে না|
বহুদিন পর অবশেষে দ্বিতীয় খলিফা ওমরের খিলাফতকালে পারস্য বিজিত হয়| খলিফা ওমর যুদ্ধলব্ধ সম্পদসমূহের মাঝে রাজা খসরুর পোশাক দেখতে পেয়ে সুরাকাকে ডেকে পাঠান তাকে রাজা খসরুর বালা পরিধান করিয়ে নবী মুহাম্মদের প্রতিশ্রুতিকে পূর্ণতা দান করার জন্য| অবশেষে দীর্ঘ আকাঙ্খিত প্রতিশ্রুত সম্মাননা পেয়ে সুরাকা আল্লাহ্‌ভক্তি ও নবীর স্বরণে অশ্রুসিক্ত এবং আবেগাপ্লুত হয়ে পড়েন|
শেস-রাব-দ্বাং-পো

শেস-রাব-দ্বাং-পো () (১৫০০-১৫৮৬) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () দশম প্রধান ছিলেন।
শেস-রাব-দ্বাং-পো ১৫০০ খ্রিষ্টাব্দে তিব্বতের খাম্স অঞ্চলে খ্যুং-পো-ল্জাং-শোদ-ক্যিস-জ্লা-থাং () নামক স্থানে জন্মগ্রহণ করেন। তার পিতার নাম ছিল ল্হা-ছেন-আ'-গুর () এবং মাতার নাম ছিল খ্রি-ব্জা'-ম্ত্সো ()। সাত বছর বয়সে ছোস-র্জে-খ্রি-গ্সুম-দ্পাল-ব্র্ত্সেগ্স () নামক ভিক্ষুর নিকট দীক্ষালাভ করে তিনি দিল-ম্গো () বৌদ্ধবিহারে ভর্তি হন। সাংস-র্গ্যাস-র্গ্যাল-ম্ত্শান () নামক ভিক্ষু তাকে শিক্ষার্থীর শপথ প্রদান করেন। তেইশ বছর বয়সে তিনি মধ্য তিব্বত যাত্রা করে সে-রা বৌদ্ধবিহারে শিক্ষালাভ করেন। এই সময় দ্বিতীয় দলাই লামা তার অন্যতম শিক্ষক ছিলেন। দ্গা'-ল্দান বৌদ্ধবিহারে পান-ছেন-ব্সোদ-নাম্স-গ্রাগ্স-পা () নামক পঞ্চদশ দ্গা'-ল্দান-খ্রি-পা এবং ছোস-স্ক্যোং-র্গ্যা-ম্ত্শো () নামক ষোড়শ দ্গা'-ল্দান-খ্রি-পার নিকট শিক্ষালাভ করেন। ১৫২৯ খ্রিষ্টাব্দে দ্বিতীয় দলাই লামা তাকে ভিক্ষুর শপথ প্রদান করেন।
শিক্ষালাভ শেষ করে দ্বিতীয় দলাই লামার অনুরোধে তিনি খাম্স অঞ্চলে যাত্রা করেন। সেখানে তিনি দিল-ম্গো () এবং 'গ্যাগ () বৌদ্ধবিহারের প্রধানের দায়িত্ব পালন করেন। ১৫৩৩ খ্রিষ্টাব্দে তিনি ঝের-র্ত্সা-ছোস-স্দে () বৌদ্ধবিহারের প্রধান হিসেবে দায়িত্ব পালন করেন। ১৫৩৬ খ্রিষ্টাব্দে তিনি পো-তি-মা বিহার প্রতিষ্ঠা করেন। ১৫৬০ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () দশম প্রধানের পদে দায়িত্ব গ্রহণ করেন ও ছয় বছর সেই পদে থাকেন। ১৫৬৬ খ্রিষ্টাব্দে তিনি 'জাম-দ্ব্যাংস-ব্শেস-গ্ন্যেন নামক এক ভিক্ষুকে বিহারের প্রধানের দায়িত্ব প্রদান করে দক্ষিণ খাম্স অঞ্চলে তিন বছর বসবাস করেন। ১৫৬৯ খ্রিষ্টাব্দে 'জাম-দ্ব্যাংস-ব্শেস-গ্ন্যেন () মৃত্যুবরণ করলে শেস-রাব-দ্বাং-পো পুনরায় এই বিহারের দায়িত্ব গ্রহণ করেন ও দশ বছর ঐ পদে থাকেন। এই সময় তিনি হাজারের ওপর মূর্তি ও বহু চিত্রকলা নির্মাণ করান। ১৫৭৭ খ্রিষ্টাব্দে তিনি ম্থোং-বা-দোন-ল্দান () নামক তৃতীয় 'ফাগ্স-পা-ল্হা () উপাধিধারী বৌদ্ধ লামা এবং স্থানীয় শাসকদের মধ্যে বিবাদের নিষ্পত্তি করেন। ১৫৮০ খ্রিষ্টাব্দে তিনি ল্হা-দ্বাং-ছোস-ক্যি-র্গ্যাল-ম্ত্শান () নামক চতুর্থ র্তা-ত্শাগ-র্জে-দ্রুং উপাধিধারী বৌদ্ধ লামাকে বিহারের প্রধানের দায়িত্ব প্রদান করেন। ১৫৮৭ খ্রিষ্টাব্দে তিনি পো-তি-ছোস-স্দে () নামক স্থানে মৃত্যুবরণ করেন।
মার্ক বাউচার

মার্ক ভারডন বাউচার (; জন্ম: ৩ ডিসেম্বর, ১৯৭৬) পূর্বাঞ্চলীয় কেপ প্রদেশের পূর্ব লন্ডনে জন্মগ্রহণকারী সাবেক ও বিখ্যাত দক্ষিণ আফ্রিকান ক্রিকেটার। দক্ষিণ আফ্রিকা জাতীয় ক্রিকেট দলে খেলার পাশাপাশি ঘরোয়া ক্রিকেটে বর্ডার, ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোর, কলকাতা নাইট রাইডার্সসহ আফ্রিকা একাদশ ও আইসিসি বিশ্ব একাদশে প্রতিনিধিত্ব করেছেন।
ডানহাতে ব্যাটিংয়ে সিদ্ধ বাউচার ক্রিকেট খেলায় মূলতঃ উইকেট-রক্ষকের দায়িত্ব পালন করতেন মার্ক বাউচার। একসময় তিনি উইকেট-রক্ষক হিসেবে টেস্ট ক্রিকেটে সর্বাধিক আউট করার বিশ্বরেকর্ড করেছিলেন।
দক্ষিণ আফ্রিকার পূর্ব লন্ডনে জন্মগ্রহণকারী বাউচার সেলবোর্ন কলেজে অধ্যয়ন করেন। এ সময় তিনি বিখ্যাত কোচ রিচার্ড পাইবাসের সু-নজরে পড়েন। ১৯৯৭-৯৮ মৌসুমে অস্ট্রেলিয়া সফর থেকে শুরু করে পরবর্তী সফরগুলোয় তিনি নিয়মিতভাবে অংশগ্রহণ করেছেন।
ডেভ রিচার্ডসনের আন্তর্জাতিক ক্রিকেট থেকে অবসর নেয়ার পর বাউচার দক্ষিণ আফ্রিকার ক্রিকেট ইতিহাসে শীর্ষস্থানীয় উইকেট-রক্ষকের মর্যাদা পান। টেস্ট ক্রিকেটে তিনি সর্বাধিক ক্যাচ ও স্ট্যাম্পিংয়ের রেকর্ড গড়েন। প্রকৃতপক্ষে সাবেক অস্ট্রেলীয় উইকেট-রক্ষক ইয়ান হিলি’র রেকর্ড ভাঙ্গার মাধ্যমে তিনি তার রাজত্ব কায়েম করেন। ৩ অক্টোবর, ২০০৭ তারিখ করাচিতে অনুষ্ঠিত ব্যাংক আলফালাহ টেস্ট সিরিজে পাকিস্তান ক্রিকেট দলের উমর গুলকে পল হ্যারিসের বলে স্ট্যাম্পিংয়ের মাধ্যমে এ সম্মাননা লাভ করেন। পরবর্তীকালে বাংলাদেশ ক্রিকেট দলের মুশফিকুর রহিমকে কট আউট করে অ্যাডাম গিলক্রিস্ট রেকর্ডটি নিজের করে নেন।
এছাড়াও একদিনের আন্তর্জাতিকে সর্বকালের সেরা উইকেট-রক্ষক হিসেবে অ্যাডাম গিলক্রিস্টের পর তিনি দ্বিতীয় স্থানে অবস্থান করছেন। নভেম্বর, ১৯৯৯ সালে হারারেতে অনুষ্ঠিত জিম্বাবুয়ে দলের বিপক্ষে নাইটওয়াচম্যান হিসেবে ব্যক্তিগত সর্বোচ্চ ১২৫ রান করে তৎকালীন রেকর্ড গড়েন। ১২ মার্চ, ২০০৬ তারিখে একদিনের আন্তর্জাতিক ক্রিকেটের ইতিহাসে সর্বকালের সেরা খেলায় অস্ট্রেলিয়ার বিপক্ষে জয়সূচক রানটি তারই ব্যাটের মাধ্যমে আসে।
সমারসেটের বিপক্ষে খেলার সময় তিনি চোখে গুরুতর আঘাত পান। ৯ জুলাই, ২০১২ তারিখে উইকেটের বেইল তার বাম চোখে আঘাত হানে। তখন তিনি হেলমেট কিংবা চশমা পরিধান করেননি। লেগ-স্পিনার ইমরান তাহির সমারসেটের গামাল হোসেনকে বোল্ড করার ফলেই তার এ দুর্গতি হয়। অক্ষিগোলকে অস্ত্রোপচারের পর বাউচার সফর শেষ হবার পূর্বেই তিনি দেশে ফিরে আসেন। গুরুতর আঘাতের প্রেক্ষিতে ১০ জুলাই, ২০১২ তারিখে আন্তর্জাতিক ক্রিকেট অঙ্গন থেকে স্বেচ্ছায় অবসর গ্রহণ করতে বাধ্য হন তিনি।
২০০৮ গ্রীষ্মকালীন অলিম্পিকে মল্লক্রীড়া – মহিলাদের ডিসকাস থ্রো

২০০৮ অলিম্পিক গেমসে পুরুষদের ডিসকাস থ্রো প্রতিযোগিতা আগস্টের ১৫ থেকে ১৮ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
ন্যূনতম যোগ্যতার মাপকাঠি: ন্যূনতম ৬১.৫০ মিটার (Q) বা সেরা ১২জন (q) ফাইনালে যাবে।
<br>
পিসা বিশ্ববিদ্যালয়

পিসা বিশ্ববিদ্যালয় (Italian: Università di Pisa, UniPi) ইতালির পিসা শহরে অবস্থিত সরকারি গবেষণা বিশ্ববিদ্যালয়। পোপ "ক্লেমেন্ট VI" এর ফরমানের মাধ্যমে ১৩৪৩ সালে গোড়াপত্তন হয়। এটি পৃথিবীর ১৯তম এবং ইতালির ১০ম প্রাচীন অদ্যাপি বর্তমান বিশ্ববিদ্যালয়। মর্যাদাপূর্ণ এই বিশ্ববিদ্যালয় ইতালিতে ৩য়, ইউরোপে শীর্ষ ৩০ এবং বিশ্বে শীর্ষ ৩০০ তে অবস্থান। এটি ইতালির একমাত্র বিশ্ববিদ্যালয় যেটি বিশ্ববিদ্যালয় রিসার্চ অ্যাসোসিয়েশনের সদস্য। 
এই বিশ্ববিদ্যালয় ৩ সেপ্টেম্বর, ১৩৪৩ সালে প্রতিষ্ঠিত। কিন্তু অনেকেই এটিকে ১১ শতাব্দীর মনে করে। 
পিসা মধ্যে আইন বিদ্যালয়, পিসার মাধ্যমে ১১ শতাব্দী এবং ১২শ শতাব্দীর দ্বিতীয়ার্ধের ধর্মনিরপেক্ষতা ও ভিক্ষু জীবনের উপস্থিতির প্রথম নির্ভরযোগ্য তথ্য পাওয়া যায়। যখন, পিসা অসাধারণ অর্থনৈতিক উন্নয়ন অর্জন করেছে। পরবর্তী শতকে ডাক্তারদের উপস্থিতির প্রমাণ পাওয়া যায়।
এখানে প্রথম পড়ানো বিষয় ছিল ধর্মতত্ত্ব, দেওয়ানি আইন, যাজকীয় অনুশাসন, চিকিৎসা বিজ্ঞান। ১৩৫৫ সালে , ডিভাইন কমেডির, সুপরিচিত ভাষ্যকার দান্তে আলিগিয়েরি, "গবেষণা" বিষয়ে পাঠদান শুরু করেন।
ফ্লোরেন্স শহরের বিজয়ের মাধ্যমে পিসা ও এব গবেষণা ১৫শ শতকে সঙ্কটে পড়ে ১৪০৩ সালে বন্ধ হয়ে যায়। ১৪৭৩ সালে -এর সহায়তায় পিসা গবেষণায় তার পদ্ধতিগত উন্নয়ন পুনরায় শুরু করে এবং শ্রেনীকক্ষসহ ভবন নির্মাণ শেষ হয় ১৪৮৬ সালে। ভবনটির নাম পরে "জ্ঞানের ভবন " রাখা হয়।
বর্তমানে, পিসা বিশ্ববিদ্যালয়ের ১১ টি অনুষদ, ৫৭ টি বিভাগ এবং উচ্চমানের গবেষণা কেন্দ্র আছে।
পিসা বিশ্ববিদ্যালয়ের ১১ টি স্কুল এবং ৫৭ টি বিভাগ আছে। এই স্কুলগুলি তাদের সম্পর্কিত ক্ষেত্রে বিভিন্ন কোর্স চালু আছে। 
পিএইচডি ডিগ্রী সাধারানত বিভাগ থেকে দেয়া হয়। বিদেশি ভাষা ও কিছু বৈজ্ঞানিক অনুষ্ঠান ছাড়া মূলত ইতালি ভাষা প্রচলিত ।
ম্থোং-বা-দোন-ল্দান (ফাকপা ল্হা)

ম্থোং-বা-দোন-ল্দান () (১৫৬৭-১৬০৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় 'ফাগ্স-পা-ল্হা () উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () চতুর্দশ প্রধান ছিলেন।
ম্থোং-বা-দোন-ল্দান ১৫৬৭ খ্রিষ্টাব্দে তিব্বতের লোং-পো-স্তোদ-পা () নামক স্থানে জন্মগ্রহণ করেন। তার পিতার নাম ছিল ও-র্গ্যান () এবং মাতার নাম ছিল ব্ক্রা-শিস-ল্হা-মো ()। পাঁচ বছর বয়সে তাকে সাংস-র্গ্যাস-দ্পাল () নামক দ্বিতীয় 'ফাগ্স-পা-ল্হা () উপাধিধারী বৌদ্ধ লামার পুনর্জন্ম রূপে চিহ্নিত করে ব্ক্রা-শিস-ছোস-লুং () বৌদ্ধবিহারে নিয়ে যাওয়া হয়। শাক্য র্গ্যাল-ম্ত্শান () নামক বৌদ্ধ পণ্ডিতের নিকট তিনি যমান্তক, চক্রসম্বর ও গুহ্যসমাজ তন্ত্র সম্বন্ধে শিক্ষালাভ করেন ও শিক্ষার্থীর শপথ গ্রহণ করেন।
তিনি র্ঙ্গোদ-আ-রিগ্স-থাং () নামক স্থানে স্কু-গঝাগ () বৌদ্ধবিহার স্থাপন করেন। এরপর তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () বসবাসকালে বেশ কিছু কাব্য রচনা করেন। ম্গোন-পো-ব্সোদ-নাম্স () নামক স্পো-ম্দা' () নামক স্থানের নেতার অনুরোধে তিনি বৌদ্ধ ও বোন উভয় ধর্মাবলম্বীদের জন্য একটি বিহার নির্মাণে রাজী হন, কিন্তু বিভিন্ন মতপার্থক্যের জন্য এই বিহার নির্মাণ সম্ভব হয়নি। জাং-সা-থাম রাজ্যে বসবাসকালে তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () প্রধানের দায়িত্ব নিতে অনুরোধ করা হলে তিনি এই বিহারে যান ও সেখানে ল্হা-দ্বাং-ছোস-ক্যি-র্গ্যাল-ম্ত্শান () নামক বিহারের দ্বাদশ প্রধানের নিকট হতে ভিক্ষুর শপথ গ্রহণ করে ১৫৯৪ খ্রিষ্টাব্দে ঐ বিহারের প্রধানের দায়িত্ব গ্রহণ করেন। এই পদে তিনি দশ বছর থাকেন। এই সময় তিনি ঐ অঞ্চলে অবস্থিত ল্চাগ্স-ম্দা' (), 'গু-লোগ-'গোম-স্গাং (), ব্রাগ-স্তেং (), র্নাম-র্গ্যাল-দ্পাল-'বার (), শুগ্স-গ্দোং () প্রভৃতি বৌদ্ধবিহারের সংস্কারকার্য দেখাশোনা করেন। তিনি স্পোম-ম্দা'-গাংস-দ্কার-ব্দে-ছেন () নামক একটি বৌদ্ধবিহার প্রতিষ্ঠা করেন।
রবীন্দ্রপ্রবন্ধ: রাষ্ট্র ও সমাজচিন্তা

রবীন্দ্রপ্রবন্ধ: রাষ্ট্র ও সমাজচিন্তা বাংলাদেশী লেখক হুমায়ুন আজাদ রচিত একটি গবেষণা গ্রন্থ। ১৯৭৩ সালের আগস্টে প্রথম বাংলা একাডেমী ঢাকা থেকে এটি গ্রন্থাকারে প্রকাশিত হয়। পরবর্তীতে ফেব্রুয়ারি ১৯৯৯ সালে (মাঘ, ১৪০৫ বঙ্গাব্দ) একুশে গ্রন্থমেলায় আগামী প্রকাশনী, ঢাকা থেকে এটি পুনরায় গ্রন্থাকারে প্রকাশিত হয়।
আজাদ এই সমালোচনা গ্রন্থ উৎসর্গ করেছেন তার শিক্ষক মুহম্মদ আবদুল হাই এবং মোফাজ্জল হায়দার চৌধুরীকে।
বইটি মূলত হুমায়ুন আজাদের ঢাকা বিশ্ববিদ্যালয়ের স্নাতকোত্তরের ছাত্র থাকাকালীন রচনা; হুমায়ুন আজাদ বইটির ভূমিকা অংশেই বলেছেন যে, তার নিজের ছাত্রজীবন অর্থাৎ ষাটের দশকের প্রতি রয়েছে বিশেষ আবেগ। রবীন্দ্রনাথ ঠাকুর নিয়ে গবেষণা তার স্নাতকোত্তর পরীক্ষার মূল বিষয় ছিলো। ১৯৬৮ সালে স্নাতকোত্তর পরীক্ষা দেন হুমায়ুন আজাদ এবং পরীক্ষার বিভিন্ন নথিপত্র তিনি পরে সংকলন করে সেটা বই আকারে ১৯৭৩ সালের আগস্ট মাসে প্রকাশ করেন।
রবীন্দ্রনাথ ঠাকুর বাঙালি সংস্কৃতির অগ্রজ গুরু - বইটির পরতে পরতে তা রয়েছে, রবীন্দ্রনাথের ব্যক্তিগত জীবন, চিন্তা-ভাবনা, মতবাদ, সবই হুমায়ুন আজাদ সংক্ষেপে গুছিয়ে লিখেছেন।
এই গ্রন্থে মোট পাঁচটি গবেষণা প্রবন্ধ অন্তর্ভুক্ত হয়েছে। প্রবন্ধসমূহের নাম হলো:
টমাস লর্ড

টমাস লর্ড (জন্ম: ২৩ নভেম্বর, ১৭৫৫ - মৃত্যু: ১৩ জানুয়ারি, ১৮৩২) একজন পেশাদার ইংরেজ ক্রিকেটার ছিলেন। ১৭৮৭ থেকে ১৮০২ সময়কালের মধ্যে তিনি প্রথম-শ্রেণীর ক্রিকেটে অংশগ্রহণ করেন। এরপর ১৮১৫ সালে সংক্ষিপ্ত সময়ের জন্য খেলার জগতে ফিরে আসেন। মিডলসেক্স দলের সাথে জড়িত ছিলেন। এছাড়াও, মেরিলেবোন ক্রিকেট ক্লাবের (এমসিসি) গ্রাউন্ড স্টাফ বোলারের দায়িত্ব পালন করেছেন। তবে, লর্ড’স ক্রিকেট মাঠের প্রতিষ্ঠাতা হিসেবেই তিনি স্মরণীয় হয়ে আছেন।
লর্ড ইয়র্কশায়ারের থির্স্কে (বর্তমান: টাউন মিউজিয়াম) জন্মগ্রহণ করেন। তার বাবা রোমান ক্যাথলিক ধর্মাবলম্বী জোতদার ছিলেন। পরবর্তীতে শ্রমিক হিসেবে কাজ করেন। নরফোকের ডিসে লর্ডের পরিবার স্থানান্তরিত হন ও সেখানেই লর্ড বড় হতে থাকেন। শৈশবেই তিনি বাড়ী থেকে লন্ডনে চলে যান ও ইসলিংটনের হোয়াইট কন্ডুইট ক্লাবের বোলার ও সাধারণ পরিচর্যায় নিযুক্ত হন।
১৭৮০ সালের দিকে লর্ড প্রখম খেলতে শুরু করেন। কিন্তু, আনুষ্ঠানিকভাবে তার প্রথম অন্তর্ভুক্ত করা হয় ৩১ মে, ১৭৮৭ তারিখে। ডরসেট স্কয়ারের বর্তমান অবস্থানে অবস্থিত তার নিজ মাঠে (যা বর্তমানে লর্ড’স ওল্ড গ্রাউন্ড নামে পরিচিত) মিডলসেক্সের হয়ে এসেক্সের বিপক্ষে খেলেন। লর্ড কোনদিন নিজেকে খেলোয়াড় হিসেবে পরিচিতি ঘটাতে পছন্দ করেননি। কিন্তু ১৭৯০-এর দশকে ঐ খেলায় তাকে অত্যন্ত উঁচুমানের বোলাররূপে উপস্থাপন করা হয়েছে। সর্বোপরি এটি সত্য যে, তার প্রতিপক্ষীয় দল সর্বদাই উচ্চ মানদণ্ডের অধিকারী ছিল না।
১৭৮৬ সালে হোয়াইট কন্ডুইট ক্লাবের শীর্ষস্থানীয় সদস্য উইচিলসি’র ৯ম আর্ল জর্জ ফিঞ্চ ও রিচমন্ডের ৪র্থ ডিউক চার্লস লেনক্সের দ্বারা প্রভাবান্বিত হন। তারা লর্ডকে তাদের ক্লাবের জন্য আরও ব্যক্তিগত স্থান খুঁজে বের করতে বললেন। এছাড়াও, কোন ক্ষতির সম্ভাবনা পূরণের জন্য তারা তাকে নিশ্চয়তা প্রদান করলেন। মে, ১৭৮৭ সালে লর্ড ডরসেট স্কয়ারে সাত একর জমির (২৮,০০০ বর্গমিটার) সন্ধান পান ও সেখানেই তিনি প্রথম মাঠ নির্মাণ শুরু করেন। হোয়াইট কন্ডুইট সেখানে নিজেদের আস্তানা গাড়ে ও নতুন প্রতিষ্ঠিত মেরিলেবোন ক্রিকেট ক্লাবের সাথে একীভূত হয়।
১৮১০ সালে প্রথম মাঠের লিজের সময়সীমা শেষ হয়ে যায়। এরপর লর্ড আরও দু’টি মাঠ ৮০ বছর মেয়াদে লিজ নেন। ১৮০৯ সালে প্রতিষ্ঠিত দ্বিতীয় মাঠটি বর্তমানে লর্ড’স মিডল গ্রাউন্ড নামে পরিচিত। সেন্ট জন’স উড ক্রিকেট ক্লাব এখানে প্রথম খেলতে আসে। এ ক্লাবটিও পরবর্তীকালে এমসিসি’র সাথে একীভূত হয়। ১৮১১ সালে মিডল গ্রাউন্ডে এমসিসি’র সদর দফতর প্রতিষ্ঠিত হয়। ১৮১৩ সালে ব্রিটিশ পার্লামেন্ট মাঠটিকে রিজেন্ট’স খালের জন্য আদেশবলে নিয়ন্ত্রণ গ্রহণ করে।
তারপর লর্ড সেন্ট জন’স উডের পাশে মাঠ নির্মাণ করেন। এরজন্য তাকে বেশ ত্যাগ স্বীকার করতে হয়েছে। ১৮১৪ সালে এর নির্মাণ কার্য শেষ হয়। অর্থ তহবিল গঠনসহ মাঠের পাশে গৃহনির্মাণের উন্নয়নের প্রেক্ষিতে অনুমতির পর তিনি মাত্র ১৫০ বর্গগজ খেলার মাঠের জন্য পান। তার পরিকল্পনা বাস্তবায়নে লর্ডকে প্রখ্যাত এমসিসির সদস্য, বিখ্যাত ব্যাটসম্যান ও ব্যাংক অব ইংল্যান্ডের পরিচালক উইলিয়াম ওয়ার্ডের কাছ থেকে ৫,০০০ পাউন্ড-স্টার্লিং ধার করতে হয়েছিল। স্বত্ত্বাধিকার পরিবর্তিত হওয়া স্বত্ত্বেও অদ্যাবধি এ মাঠটি লর্ড’সের নাম অনুসারে পরিচিতি পাচ্ছে।
১৮৩০ সাল পর্যন্ত লর্ড সেন্ট জন’স উডে বসবাস করতেন। হ্যাম্পশায়ারের ওয়েস্ট মিওন এলাকায় ১৮৩২ সালে দেহাবসান ঘটে লর্ডের। ওয়েস্ট মিওনের সেন্ট জন’স চার্চে তাকে সমাহিত করা হয়। ঐ এলাকায় একটি বাড়ির নামকরণ তার নামে রাখা আছে যা বিখ্যাত হ্যাম্বলডন ক্রিকেট ক্লাব থেকে অল্প কয়েক মাইল দূরে। তার পুত্র টমাস লর্ড, জুনিয়র মেরিলেবোনে ২৭ ডিসেম্বর, ১৭৯৪ সালে জন্মগ্রহণ করেন। তিনিও একজন প্রথম-শ্রেণীর ক্রিকেটার ছিলেন।
এডুয়ার্ড শেভার্দনাদজে

এডুয়ার্ড আমভ্রোসিয়েভিচ শেভার্দনাদজে (, ; ; জন্ম: ২৫ জানুয়ারি, ১৯২৮ - মৃত্যু: ৭ জুলাই, ২০১৪) জর্জিয়ার বিখ্যাত রাজনীতিবিদ ও কূটনীতিবিদ ছিলেন। সোভিয়েত ইউনিয়ন বিলুপ্তির পর ১৯৯২ থেকে ২০০৩ সাল পর্যন্ত জর্জিয়ার রাষ্ট্রপতি অথবা সমমানের দায়িত্ব পালন করেন। এরপূর্বে ১৯৮৫-৯০ ও ১৯৯১ সালে তিনি তৎকালীন সোভিয়েত সমাজতান্ত্রিক প্রজাতন্ত্রের পররাষ্ট্রমন্ত্রীরূপে কাজ করেন। গর্বাচেভ শাসনামলে তিনি অনেক সোভিয়েত বৈদেশিক নীতি বাস্তবায়নে দায়বদ্ধ ছিলেন। ২০০৩ সালে রক্তপাতহীন গোলাপ বিপ্লবের মাধ্যমে তিনি ক্ষমতাচ্যূত হনন।
জর্জিয়ার এ শিক্ষকের সন্তান শেভার্দনাদজে ১৯৪০-এর দশকে কমসোমোল বা যুব কমিউনিস্ট লীগের সদস্য ছিলেন। ধীরে ধীরে দ্বিতীয় সচিব থেকে পরবর্তীকালে ১৯৫৭-৬১ মেয়াদকালে জর্জিয়ার কমসোমোল কেন্দ্রীয় কমিটির প্রথম সচিব হয়েছিলেন। কিন্তু এক জ্যেষ্ঠ কর্মকর্তাকে অপদস্থ করার কারণে তাকে নিম্নপদে সরিয়ে নেয়া হয়। দুই বছর পর প্রথম সচিবরূপে তিবলিসি শহরের দায়িত্ব পান। ১৯৬৫ থেকে ১৯৭২ সাল পর্যন্ত জর্জীয় পুলিশের দায়িত্বে থাকাকালীন রাজধানী তিবলিসে নিয়মিতভাবে অংশগ্রহণ করতেন। দুর্নীতির যুগে ১৯৭২ সালে জর্জিয়ার কমিউনিস্ট পার্টির কেন্দ্রীয় কমিটির প্র্রথম সচিব হন। কিন্তু তার দূর্নীতিবিরোধী কর্মকাণ্ডের ফলে সোভিয়েত সরকারের দৃষ্টি আকর্ষণে সক্ষম হন ও তাকে জর্জিয়া সমাজতান্ত্রিক প্রজাতন্ত্রে অভ্যন্তরীণবিষয়ক মন্ত্রী হিসেবে নিযুক্ত করা হয়। এরপর তিনি প্রথম সচিব ও সোভিয়েত জর্জিয়ার নেতা ভাসিল ঝাভানাদজের বিরুদ্ধে দূর্নীতির অভিযোগ আনেন।
১৯৭৬ সালে সোভিয়েত ইউনিয়নের কমিউনিস্ট পার্টির কেন্দ্রীয় কমিটির সদস্য হন ও ১৯৭৮ সালে পলিটব্যুরোর সদস্য পদের জন্য প্রার্থী হন। ১৯৮৫ সালে নতুন সোভিয়েত নেতা মিখাইল গর্বাচেভ ক্ষমতাসীন পলিটব্যুরোতে শেভার্দনেদজেকে পূর্ণাঙ্গ সদস্যরূপে মনোনীত করেন ও তাকে পররাষ্ট্রবিষয়ক মন্ত্রী হিসেবে আন্দ্রে গ্রোমিকো’র স্থলাভিষিক্ত করেন। দক্ষতার সাথে গর্বাচেভের বৈদেশিক নীতি বাস্তবায়নে নিজেকে সম্পৃক্ত করেন শেভার্দনাদজে। ১৯৮৮ সালে আফগানিস্তান থেকে সোভিয়েত সেনা প্রত্যাহার এরই অংশ ছিল। যুক্তরাষ্ট্রের সাথে নতুন অস্ত্র চুক্তিবিষয়ক আলোচনা, ১৯৮৯-৯০ সময়কালে পূর্ব ইউরোপে সমাজতান্ত্রিক সরকারের পতনও অন্যতম বিষয় ছিল। তিনি গর্বাচেভের অন্যতম নিকটতম সহকর্মী ছিলেন ও গ্লাসনস্ত ও পেরেস্ত্রাইকার ন্যায় কার্যকর পুণর্গঠন নীতির কার্যকারিতায় সহায়তা করেন। ডিসেম্বর, ১৯৯০ সালে শেভার্দনাদজে আকস্মিকভাবে পদত্যাগ করেন। তখন গর্বাচেভ সরকারের বিরুদ্ধে পুণঃগঠন বিরোধীদের ক্রমবর্ধমান প্রভাব পড়ছিল। ১৯৯১ সালে কম্যুনিস্ট সমর্থকদের মাধ্যমে অভ্যুত্থান প্রচেষ্টা নস্যাৎ হলে তিনি সংক্ষিপ্ত কালের জন্য ১৯ নভেম্বর থেকে ২৫ ডিসেম্বর পর্যন্ত সোভিয়েত পররাষ্ট্রমন্ত্রীরূপে সোভিয়েত ইউনিয়নের পতন দেখেন।
১৯৯১ সালে সোভিয়েত ইউনিয়নের পতনের পর শেভার্দনাদজে নিজ জন্মভূমি ও নতুন স্বাধীন রাষ্ট্র জর্জিয়া চলে আসেন। সেখানে প্রথম রাষ্ট্রপতি জিভিয়াদ গামসাখুরদিয়াকে ক্ষমতাচ্যুত করে রাষ্ট্রপ্রধান হন। ১৯৯৫ সালে আনুষ্ঠানিকভাবে নির্বাচিত রাষ্ট্রপতি হন শেভার্দনাদজে। তবে তাঁর রাষ্ট্রপতিত্ব নিয়ে ব্যাপক দূর্নীতি ও অপপ্রচারের অভিযোগ তোলা হয়। ২০০৩ সালের সংসদীয় নির্বাচনে ভোট প্রতারণায় অনেক গণবিক্ষোভ অনুষ্ঠিত হয় যা গোলাপ বিদ্রোহ নামে পরিচিতি পায়। এরফলে তিনি পদত্যাগ করতে বাধ্য হন।
М.: Издательство "Европа", 2009, 428 с.
মিথাইল

মিথাইল হচ্ছে একটি এলকাইল মূলক যা একটি কার্বন পরমাণু এবং তিনটি হাইড্রোজেন পরমাণু দিয়ে গঠিত মিথেন গ্যাস থেকে উৎপাদন করা হয়। অধিকাংশ সময় এই মূলককে সংক্ষেপে "'Me" বলা হয়। অনেক অজৈব যৌগে মিথাইল মূলকের উপস্থিতি লক্ষ্য করা যায়। মিথাইল মূলক সাধারণত বড় অনুর অংশ হিসেবে থাকে। মিথাইল মূলককে তিন পর্যায়ে পাওয়া যায়। এনায়ন, ক্যাটায়ন এবং মুক্ত মূলক।
মিথাইল ক্যাটায়ন (CH) গ্যাস ফর্মে পাওয়া যায় ।
M + CHX → MCH
মিথাইল র‌্যাডিকেলের সূত্র । এটি পাতলা গ্যাসের মধ্যে বিদ্যমান, তবে আরও ঘনীভূত আকারে এটি সহজেই ইথেনে ডাইমারাইজ করে । এটি শুধুমাত্র নির্দিষ্ট যৌগের তাপীয় পচন দ্বারা উত্পাদিত হতে পারে, বিশেষ করে যাদের –N=N– সংযোগ রয়েছে।
একটি মিথাইল গ্রুপের বিক্রিয়া সংলগ্ন প্রতিস্থাপকগুলির উপর নির্ভর করে। মিথাইল গ্রুপগুলি বেশ অপ্রতিক্রিয়াশীল হতে পারে। উদাহরণস্বরূপ, জৈব যৌগগুলিতে, মিথাইল গ্রুপ এমনকি শক্তিশালী অ্যাসিড দ্বারা আক্রমণ প্রতিরোধ করে।
একটি মিথাইল গ্রুপের জারণ প্রকৃতি এবং শিল্পে ব্যাপকভাবে ঘটে। মিথাইল থেকে প্রাপ্ত জারণ পণ্য হল-, -CHO, এবং -COOH। উদাহরণস্বরূপ, পারম্যাঙ্গানেট প্রায়শই একটি মিথাইল গ্রুপকে কার্বক্সিল (–COOH) গ্রুপে রূপান্তর করে, যেমন টলুইনের বেনজোয়িক অ্যাসিডে রূপান্তর। শেষ পর্যন্ত মিথাইল গ্রুপের জারণ প্রোটন এবং কার্বন ডাই অক্সাইড দেয়, যেমনটি জ্বলনে দেখা যায়।
ডিমিথাইলেশন (মিথাইল গ্রুপের অন্য যৌগে স্থানান্তর) একটি সাধারণ প্রক্রিয়া, এবং এই বিক্রিয়ার মধ্য দিয়ে যে বিকারকগুলি যায় তাদের মিথাইলেটিং এজেন্ট বলা হয়। সাধারণ মিথাইলেটিং এজেন্ট হল ডাইমিথাইল সালফেট, মিথাইল আয়োডাইড এবং মিথাইল ট্রাইফ্লেট । প্রাকৃতিক গ্যাসের উৎস মিথেনোজেনেসিস একটি ডিমিথাইলেশন বিক্রিয়ার মাধ্যমে উদ্ভূত হয়। ইউবিকুইটিন এবং ফসফোরিলেশনের সাথে মিথাইলেশন হল প্রোটিন ফাংশন পরিবর্তন করার জন্য একটি প্রধান জৈব রাসায়নিক প্রক্রিয়া। 
কিছু মিথাইল গ্রুপ ডিপ্রোটোনেটেড হতে পারে। উদাহরণস্বরূপ, অ্যাসিটোনে মিথাইল গ্রুপের অম্লতা ( ) মিথেনের চেয়ে প্রায় ১০ গুণ বেশি অম্লীয়। জৈব সংশ্লেষণ এবং জৈব সংশ্লেষণের অনেক বিক্রিয়ার ফলে কার্বনয়নগুলি মূল মধ্যবর্তী। এইভাবে ফ্যাটি অ্যাসিড তৈরি হয়।
বেনজিলিক বা অ্যালিলিক অবস্থানে রাখা হলে, C–H বন্ডের শক্তি হ্রাস পায় এবং মিথাইল গ্রুপের প্রতিক্রিয়া বৃদ্ধি পায়। এই বর্ধিত প্রতিক্রিয়াশীলতার একটি প্রকাশ হ'ল বেনজিল ক্লোরাইড তৈরী করার জন্য টলুইনে মিথাইল গ্রুপের ফটোকেমিক্যাল ক্লোরিনেশন । 
বিশেষ ক্ষেত্রে যেখানে একটি হাইড্রোজেন ডিউটেরিয়াম (D) দ্বারা প্রতিস্থাপিত হয় এবং আরেকটি হাইড্রোজেন ট্রিটিয়াম (T) দ্বারা প্রতিস্থাপিত হয়, মিথাইল বিকল্পটি কাইরাল হয়ে যায়। অপটিক্যালি বিশুদ্ধ মিথাইল যৌগ তৈরি করার পদ্ধতি বিদ্যমান, যেমন, কাইরাল অ্যাসিটিক অ্যাসিড ( )। কাইরাল মিথাইল গ্রুপ ব্যবহারের মাধ্যমে, বেশ কয়েকটি জৈব রাসায়নিক রূপান্তরের স্টেরিওকেমিক্যাল কোর্স বিশ্লেষণ করা হয়েছে। 
ফরাসি রসায়নবিদ জিন-ব্যাপটিস্ট ডুমাস এবং ইউজিন পেলিগট, মিথানলের রাসায়নিক গঠন নির্ধারণের পরে, গ্রীক "মিথাই" "ওয়াইন" এবং "হাইলি" "কাঠ, গাছের প্যাচ" থেকে "মিথিলিন" প্রবর্তন করেন, "কাঠ থেকে তৈরি অ্যালকোহল (পদার্থ)"। "মিথাইল" শব্দটি প্রায় ১৮৪০ সালে "মিথিলিন" থেকে ব্যাক-ফরমেশনের মাধ্যমে উদ্ভূত হয় এবং তারপরে "মিথাইল অ্যালকোহল" বর্ণনা করার জন্য প্রয়োগ করা হয় (যা ১৮৯২সাল থেকে " মিথানল " নামে পরিচিত)।
"মিথাইল" হল একটি অ্যালকেন (বা অ্যালকাইল) অণুর জন্য জৈব রসায়ন শব্দের IUPAC নামকরণ, একটি একক কার্বনের উপস্থিতি নির্দেশ করতে "মিথ-" উপসর্গ ব্যবহার করা হয়।
মার্গারেট হুইটম্যান

মার্গারেট কুশিং হুইটম্যান একজন মার্কিন ব্যবসা নির্বাহী। তিনি হিউলেট-প্যাকার্ড এর প্রেসিডেন্ট এবং সিইও।
হুইটম্যান ১৯৫৬ সালের ৪ অগাস্ট নিউ ইয়র্কের কোল্ড স্প্রিং হার্বারে জন্মগ্রহণ করেন। তিনি প্রিন্সটন বিশ্ববিদ্যালয় থেকে অর্থনীতিতে ১৯৭৭ সালে বিএ ডিগ্রি অর্জন করেন। তিনি হার্ভার্ড বিজনেস স্কুল থেকে ১৯৭৯ সালে এমবিএ ডিগ্রি অর্জন করেন। ১৯৭৯ সালে তিনি সিনসিনাটিতে প্রোক্টর অ্যান্ড গ্যাম্বল এর ব্র্যান্ড ম্যানেজার হিসেবে কর্মজীবন শুরু করেন।
ঈশ্বর পাণ্ডে

ঈশ্বর চাঁদ পাণ্ডে (জন্ম: ১৫ আগস্ট, ১৯৮৯) মধ্যপ্রদেশের রেওয়ায় জন্মগ্রহণকারী উদীয়মান ভারতীয় ক্রিকেটার। ঘরোয়া প্রথম-শ্রেণীর ক্রিকেটে মধ্যপ্রদেশ দলের হয়ে খেলছেন। ডানহাতি মিডিয়াম-ফাস্ট বোলার হিসেবে ২০১২-১৩ মৌসুমের রঞ্জি ট্রফিতে সর্বাধিক উইকেট সংগ্রহকারীর ভূমিকায় অবতীর্ণ হয়েছিলেন। ভারতের এ দলে খেলার অভিজ্ঞতাসম্পন্ন ঈশ্বর পাণ্ডে ২০১৪ সালে নিউজিল্যান্ড সফরে ভারতের টেস্ট ও একদিনের আন্তর্জাতিক দলের হয়ে খেলার জন্য মনোনীত হয়েছিলেন। ২০১৪ সালের আইপিএলের নিলামে ১.৫ কোটি রূপির বিনিময়ে চেন্নাই সুপার কিংসএর সাথে খেলার জন্য চুক্তিবদ্ধ হন তিনি।
মধ্যপ্রদেশের রিওয়া এলাকায় জন্মগ্রহণ করেন পাণ্ডে। তার বাবা ভারতীয় সেনাবাহিনীর অবসরপ্রাপ্ত জুনিয়র অফিসার। চেন্নাইয়ের এমআরএফ পেস একাডেমি থেকে বোলিংয়ে প্রশিক্ষণ গ্রহণ করেন। নভেম্বর, ২০১০ সালে গোয়ার বিপক্ষে মধ্যপ্রদেশের হয়ে প্রথম-শ্রেণীর ক্রিকেটে অভিষেক ঘটে তার। রঞ্জি ট্রফি’র ঐ মৌসুমে তিন খেলায় অংশ নিয়ে ২৭ রান গড়ে ৯ উইকেট লাভ করেন তিনি। ২০১১/১২ মৌসুমে রঞ্জি ট্রফির প্রতিযোগিতায় ৬ খেলায় উইকেট প্রতি ২৯ রান দিয়ে ২৫ উইকেট পান। তন্মধ্যে সেরা বোলিং নৈপুণ্য ছিল ৩১ রান দিয়ে ৬ উইকেট লাভ।
চট্টগ্রাম মেট্রোপলিটন পুলিশ

চট্টগ্রাম মেট্রোপলিটন পুলিশ বা চট্টগ্রাম মহানগর পুলিশ বাংলাদেশের দ্বিতীয় বৃহত্তম শহর চট্টগ্রামের প্রধান আইন প্রয়োগকারী সংস্থা। এটি ১৯৭৮ সালের ৩০ নভেম্বর বাংলাদেশ সরকার কর্তৃক অনুমোদিত চট্টগ্রাম মহানগর পুলিশ অধ্যাদেশের আওতায় প্রতিষ্ঠিত হয়েছিল।
চট্টগ্রাম মহানগরীতে চট্টগ্রাম মেট্রোপলিটন পুলিশের অধীনে বর্তমানে ১৬টি থানা রয়েছে; এগুলো হলো:
মধ্যযুগের ইসলামে মনোবিজ্ঞান

ইসলামী মনোবিদ্যা বা ইলম আল-নাফস (আরবি,علم النفس), ‎ "নফস" ("আত্ম (নিজ)" বা "মন") বিষয়ক বিজ্ঞান, বলতে বুঝায় ইসলামিক দৃষ্টিকোণ থেকে মনের উপর ডাক্তারি ও দার্শনিক গবেষণা; যেটি মনোবিদ্যা, স্নায়ুবিজ্ঞান, মনোদর্শন ও মনোচিকিৎসা প্রভৃতি বিষয়সমূহের উপর আলোকপাত করে।
বিগত বিংশ এবং বর্তমান একবিংশ শতক ধরে মুসলিম মনোবিজ্ঞানী ও ওলামাগণ প্রাথমিক যুগের ইসলামী চিন্তাধারা থেকে প্রাপ্ত মনোবিদ্যা বিষয়ক মতোবাদগুলো আবারো পরীক্ষা করে যাচাই করা শুরু করেছেন।
বিখ্যাত মুসলিম পন্ডিতগণের লেখনীসমূহে, নফস শব্দটি মানুষের নিজস্ব ব্যক্তিত্বকে বোঝাতে ব্যবহার করা হয়েছে, এবং ফিতরাত শব্দটি ব্যবহৃত হয়েছে মানব প্রকৃতিকে বোঝানোর জন্য|
নফস দ্বারা বিস্তৃত পরিসরের একটি অংশকে নির্দেশ করা হয়, যার অন্তভূক্ত হল কলব(হৃদয় বা মন), রুহ(আত্মা), আকল(বুদ্ধি) এবং ইরাদা(ইচ্ছে)|
১. ইতিবাচক চিন্তা করার অভ্যাস গড়ে তোলা।
২. আপন মানুষদের খোলাখুলি নিজের সমস্যা বা দুঃখ কষ্টের কথা জানানো ।
৩. নিয়মিত শারীরিক ব্যায়াম করা।
৪. বেশিক্ষণ একাকি থাকা পরিহার করা ।
৫. কাজের মাধ্যমে নিজেকে ব্যস্ত রাখা।
রসায়নবিদ

রসায়নবিদ শব্দটি বিশেষ্য, এর দ্বারা ব্যক্তি বিশেষকে বোঝায় যিনি রসায়ন সম্পর্কে অভিজ্ঞ। বিজ্ঞানের ভাষায় রসায়নবিদ বলতে সেই বিজ্ঞানীকেই বোঝায় যিনি রসায়ন সম্পর্কে ভালো পড়াশোনা এবং প্রশিক্ষণ লাভ করেছেন। এক্ষেত্রে একটি বিষয় লক্ষ্য করতে হবে যে যারা রাসায়নিক উপদান নিয়ে নাড়াচড়া করেন অথবা ব্যবসা করেন তারা কিন্তু রসায়নবিদ নয়। রসায়নবিদ হতে হলে রসায়নে দক্ষ হতে হবে এবং সেই সাথে রসায়নের উপর পর্যাপ্ত জ্ঞান থাকতে হবে।
রসায়ন ও রসায়নবিদের ইতিহাস পরস্পর সংযুক্ত। রসায়নের শিকড় খুঁজতে হলে দহনের ইতিহাস খুঁজতে হবে। আগুন আবিষ্কারের পর থেকেই মূলত রসায়নের সূচনা হয়েছে। আগুন হচ্ছে সেই মহাজাগতিক শক্তি যা এক বস্তুকে অন্য বস্তুতে রুপান্তরের ক্ষমতা রাখে। আগুন ছিলো মানবসভ্যতার প্রথম দিকের মহা আগ্রহের বস্তু। আগুনের হাত ধরে মানুষ আবিষ্কার করে লোহা। শুরু হয় লৌহ যুগের। পরে আবিষ্কার করে কাচ। এর পরে আবিষ্কৃত হয় সোনা। সোনা সব থেকে মূল্যবান ধাতুর মর্যাদা লাভ করে। অনেক ব্যক্তি ধাতুকে সোনায় পরিনত করার পদ্ধতি আবিষ্কারের প্রচেষ্টা চালায়। কেউ পরশপাথরের সন্ধান চালায়। কেউ করে গবেষণা। এর ফলে বিজ্ঞানের একটা শাখার উদ্ভব ঘটে। প্রথম দিকে যাকে বলা হতো আলকেমি। রসায়নবিদের ইংরেজি কেমিস্ট শব্দটি এসেছে লাতিন বিশেষ্য ‘“কেমিস্তা”’ থেকে যা ‘“আলকেমিস্তা”’র সংক্ষিপ্ত রূপ। আর আলকেমিস্টের সূচনা ঘটে ইসলামী বিজ্ঞানীদের হাতে। আলকেমিস্টগণ অনেক রাসায়নিক পদ্ধতি আবিষ্কার করেন। যার হাত ধরে আধুনিক রসায়ন পূর্ণতা পেয়েছে। ১৭৮৩ সালে এন্টোনি ল্যাভয়শিয়ে ভরের নিত্যতা সূত্র আবিষ্কার করেন। তার হাত ধরেই আধুনিক রসায়নের পথচলা শুরু হয়। আবিষ্কৃত হয় ১০৯ টি মৌলিক পদার্থ। আবিষ্কৃত মৌলগুলোকে পর্যায় সারণীতে সজ্জিতকরেন দিমিত্রি মেন্ডেলিফ।
রসায়নের উপর ভালো চাকরি পেতে হলে কমপক্ষে রসায়নের উপর স্নাতক ডিগ্রি অর্জন করতে হবে। কিন্তু গবেষণার মত চাকরি পেতে হলে পিএইচডি’র মত ডিগ্রির প্রয়োজন হয়। স্নাতকোত্তর এবং তার পরের ধাপগুলোতে শিক্ষার্থীরা রসায়নের একটি নির্দিষ্ট ক্ষেত্রে পড়াশোনা করেন। রসায়নের ক্ষেত্রগুলোর মধ্যে উল্লেখযোগ্য ফলিত রসায়ন। তত্বীয় রসায়ন, জৈব রসায়ন, অজৈব রসায়ন, প্রাণ রসায়ন, পারমাণবিক রসায়ন, কোয়ান্টাম রসায়ন, পরিবেশ রসায়ন, ব্যবহারিক রসায়ন এবং ভৌত রসায়ন। রাসায়নিক কারখানাতে যেসকল রাসায়নিক ডিগ্রি ছাড়া কাজ করেন তাদেরকে রাসায়নিক টেকনিশিয়ান বলা হয়।
রসায়নবিদদের চাকরির ক্ষেত্র মূলত তিনটি। শিক্ষা প্রতিষ্ঠান, শিল্প কারখানা বিশেষ করে রাসায়নিক এবং ঔষধ কারখানা এবং সরকারী গবেষণাগারগুলোতে। রসায়নকে অনেক গুলো উপশাখায় বিভক্ত করা হয়েছে। প্রতিটি শাখাই গুরুত্বপূর্ণ। যেমন তত্বীয় রসায়ন, ফলিত রসায়ন, প্রাণ রসায়ন, জৈব রসায়ন, অজৈব রসায়ন, ভৌত রসায়ন ইত্যাদি।
রসায়নবিদদের অনেকগুলো সংগঠন আছে। যেমন যুক্তরাজ্যের রয়্যাল সোসাইটি অফ কেমিস্ট্রি (রসায়নের রাজকীয় সমিতি), যুক্তরাষ্ট্রের আমেরিকান রসায়ন সমিতি ইত্যাদি।
রসায়নবিদদের সর্বোচ্চ সম্মাননা হচ্ছে রসায়নে নোবেল পুরস্কার যা আলফ্রেড নোবেল এর মৃত্যুর আগে করা উইল অনুসারে সুইডিশ রাজকীয় বিজ্ঞান একাডেমীর মাধ্যমে ১৯০১ সাল থেকে দেয়া হয়।
হেক্সেন

হেক্সেন একটি জৈব যৌগ। এটি ছয় কার্বন বিশিষ্ট সম্পৃক্ত হাইড্রোকার্বন এবং গ্যাসোলিনের একটি গুরুত্বপূর্ণ উপাদান। এটি বর্ণহীন তরল পদার্থ। বিশুদ্ধ অবস্থায় গন্ধহীন। এটি শুধু মাত্র কার্বন এবং হাইড্রোজেন দ্বারা একক বন্ধনের মাধ্যমে গঠিত। অন্যান্য হাইড্রোকার্বনের ন্যায় এর কাঠামোতে প্রতিটি কার্বন চারটি পৃথক পরমাণুর সঙ্গে বন্ধন গঠন করে। হেক্সেনের রাসায়নিক সংকেত CH ।
জৈব রসায়নের নামকরণের আন্তর্জাতিক সংস্থা আইইউপিএসি অনুসারে হেক্সেনের নামকরণ করা হয়েছে। এখানে গ্রীক শব্দ হেক্স দ্বারা যৌগে ছয় কার্বনের উপস্থিতি বোঝানো হয়েছে। 
সমস্ত হেক্সেন বর্ণহীন। বিভিন্ন হেক্সেনের স্ফ‌ুটনাঙ্ক কিছুটা একইরকম এবং সাধারণত ব্রাঞ্চযুক্ত হেক্সেনগুলির ক্ষেত্রে স্ফ‌ুটনাঙ্ক কম থাকে। গলনাঙ্কগুলি বেশ আলাদা এবং প্রবণতাটি স্পষ্টভাবে প্রতীয়মান নয়।
এটি গন্ধহীন তরল। জলে অদ্রবনীয় কিন্তু জৈব যৌগে দ্রবণীয়।এটি উত্তম দ্রাবকরূপে কাজ করে।
হেপ্টেন

হেপ্টেন একটি সাত কার্বন বিশিষ্ট সম্পৃক্ত হাইড্রোকার্বন। এটি বর্ণহীন গ্যাসীয় পদার্থ। এটি শুধু মাত্র কার্বন এবং হাইড্রোজেন দ্বারা একক বন্ধনের মাধ্যমে গঠিত। অন্যান্য হাইড্রোকার্বনের ন্যায় এর কাঠামোতে প্রতিটি কার্বন চারটি পৃথক পরমাণুর সঙ্গে বন্ধন গঠন করে। হেপ্টেনের রাসায়নিক সংকেতঃ CH ।
অজৈব রসায়নের নামকরণের আন্তর্জাতিক সংস্থা আইইউপিএসি অনুসারে হেপ্টেনের নামকরণ করা হয়েছে। এখানে গ্রীক শব্দ হেপ্ট দ্বারা যৌগে সাত কার্বনের উপস্থিতি বোঝানো হয়েছে।
অক্টেন

অক্টেন একটি আট কার্বন বিশিষ্ট সম্পৃক্ত হাইড্রোকার্বন। এটি বর্ণহীন গ্যাসীয় পদার্থ। এটি শুধু মাত্র কার্বন এবং হাইড্রোজেন এর একক বন্ধনের মাধ্যমে গঠিত। অন্যান্য হাইড্রোকার্বনের ন্যায় এর কাঠামোতে প্রতিটি কার্বন চারটি পৃথক পরমাণুর সঙ্গে বন্ধন গঠন করে। অক্টেনের রাসায়নিক সংকেতঃ CH ।
অজৈব রসায়নের নামকরণের আন্তর্জাতিক সংস্থা আইইউপিএসি অনুসারে অক্টেনের নামকরণ করা হয়েছে। এখানে গ্রিক শব্দ অক্ট দ্বারা যৌগে আট কার্বনের উপস্থিতি বোঝানো হয়েছে।
ননেন

ননেন একটি নয় কার্বন বিশিষ্ট সম্পৃক্ত হাইড্রোকার্বন। এটি বর্ণহীন তরল পদার্থ। এটি শুধু মাত্র কার্বন এবং হাইড্রোজেন এর একক বন্ধনের মাধ্যমে গঠিত। অন্যান্য হাইড্রোকার্বনের ন্যায় এর কাঠামোতে প্রতিটি কার্বন চারটি পৃথক পরমাণুর সঙ্গে বন্ধন গঠন করে। ননেনের রাসায়নিক সংকেতঃ CH ।
অজৈব রসায়নের নামকরণের আন্তর্জাতিক সংস্থা আইইউপিএসি অনুসারে ননেনের নামকরণ করা হয়েছে। এখানে গ্রীক শব্দ নন দ্বারা যৌগে নয় কার্বনের উপস্থিতি বোঝানো হয়েছে।
ডেকেন

ডেকেন একটি দশ কার্বন বিশিষ্ট সম্পৃক্ত হাইড্রোকার্বন। এটি বর্ণহীন গ্যাসীয় পদার্থ। এটি শুধু মাত্র কার্বন এবং হাইড্রোজেন দ্বারা একক বন্ধনের মাধ্যমে গঠিত। অন্যান্য হাইড্রোকার্বনের ন্যায় এর কাঠামোতে প্রতিটি কার্বন চারটি পৃথক পরমাণুর সঙ্গে বন্ধন গঠন করে। ডেকেনের রাসায়নিক সংকেতঃ CH ।
অজৈব রসায়নের নামকরণের আন্তর্জাতিক সংস্থা আইইউপিএসি অনুসারে ডেকেনের নামকরণ করা হয়েছে। এখানে গ্রীক শব্দ ডেকা দ্বারা যৌগে দশ কার্বনের উপস্থিতি বোঝানো হয়েছে।
ডেকিন

ডেকিন () একটি দশ কার্বন বিশিষ্ট অসম্পৃক্ত হাইড্রোকার্বন। এটি শুধু মাত্র কার্বন এবং হাইড্রোজেন দ্বারা একক বন্ধনের মাধ্যমে গঠিত; কিন্তু কার্বন-কার্বন দ্বিবন্ধনের মাধ্যমে যুক্ত। ডেকিনের রাসায়নিক সংকেতঃ CH ।
অজৈব রসায়নের নামকরণের আন্তর্জাতিক সংস্থা আইইউপিএসি অনুসারে ডেকিনের নামকরণ করা হয়েছে। এখানে গ্রীক শব্দ "ডেকা" দ্বারা যৌগে "দশ কার্বনের উপস্থিতি" বোঝানো হয়েছে।
ঋদ্ধিমান সাহা

ঋদ্ধিমান প্রশান্ত সাহা (জন্ম: ২৪ অক্টোবর, ১৯৮৪) পশ্চিমবঙ্গের শিলিগুড়ির শক্তিগড়ে জন্মগ্রহণকারী ভারতের উদীয়মান ক্রিকেটার। তিনি মূলতঃ ডানহাতি ব্যাটসম্যান ও বিশেষজ্ঞ উইকেট-কিপার। ভারত ক্রিকেট দলের অন্যতম সদস্য ঋদ্ধিমান ঘরোয়া ক্রিকেটে বাংলা ও ইন্ডিয়ান প্রিমিয়ার লিগে কিংস ইলাভেন পাঞ্জাবের হয়ে খেলছেন। আইপিএলের সপ্তম আসরের চূড়ান্ত খেলায় প্রথম ক্রিকেটার হিসেবে কলকাতা নাইট রাইডার্সের বিপক্ষে সেঞ্চুরি করেন।
প্রথম শ্রেণীর ক্রিকেটে প্রবেশের পূর্বে তিনি অনূর্ধ্ব-১৯ ও অনূর্ধ্ব-২২ দলে খেলেন। ২০০৬-০৭ মৌসুমে রঞ্জি ট্রফি প্রতিযোগিতায় আসামের বিপক্ষে একদিনের ক্রিকেটে অভিষেক ঘটে তার। কিন্তু ঐ খেলায় তিনি ব্যাটিংয়ের সুযোগ পাননি। পরের খেলায় ব্যাটিংয়ে নামলেও তিনি শূন্য রানে আউট হন। ২০০৭-০৮ মৌসুমে হায়দরাবাদের বিপক্ষে প্রথম-শ্রেণীর ক্রিকেটে অভিষিক্ত হন তিনি। বাংলার ১৫তম খেলোয়াড় হিসেবে তিনি অভিষেকেই শতরান হাঁকানোর গৌরব লাভ করেন। দূর্দান্ত ক্রীড়াশৈলী প্রদর্শন করায় ২০০৮ সালে কলকাতা নাইট রাইডার্সের সাথে চুক্তিবদ্ধ হন। ইসরাইলের আমন্ত্রিত একাদশের বিরুদ্ধে তিনটি সীমিত ওভারের খেলায় অংশগ্রহণের জন্য তাকে ভারতের এ দলে অন্তর্ভুক্ত করা হয়।
দীনেশ কার্তিকের বিপরীতে সংরক্ষিত উইকেট-কিপার হিসেবে দক্ষিণ আফ্রিকার বিপক্ষে অনুষ্ঠিত টেস্ট সিরিজে অংশগ্রহণের জন্য ঋদ্ধিমানকে ২৮ জানুয়ারি, ২০১০ তারিখে ভারতের টেস্ট দলে ডাকা হয়। প্রথম টেস্টে ভিভিএস লক্ষ্মণের আঘাতপ্রাপ্তি ও অনুশীলনীতে রোহিত শর্মা আহত হওয়ায় মাঠে নামার সুযোগ পান তিনি। ৬ ফেব্রুয়ারি, ২০১০ তারিখে নাগপুরে অনুষ্ঠিত ১ম টেস্টে এস. বদ্রিনাথের সাথে তারও একযোগে অভিষেক ঘটে। প্রথম ইনিংসে শূন্য ও দ্বিতীয় ইনিংসে দর্শনীয় ৩৬ রান করেন। উভয় ইনিংসেই তিনি ফাস্ট বোলার ডেল স্টেইনের শিকার হন। ভারত ঐ খেলায় ইনিংস ও ৬ রানে পরাজিত হয়েছিল।